Pasitènipun ing ngriku punika kêgolong loh, tumrap pasitèn ingkang sisih lèr, sampun sairib kemawon kalihan pasitèn ingkang hawanipun bêntèr. Wananipun kêtêl. Sato kewanipun ing ngriku kêgolong botên sapintêna warni-warninipun, kenging dipun wastani sanès bangsaning kewan galak. Nanging sarèhning lajêng sêsrawungan kalihan bôngsa Eropah, inggih lajêng kathah kewan ingkang asli bêktan saking tanah ngamônca. Namung ing bab pêksi ing ngriku langkung èdi-èdi tuwin warni-warni sangêt. Ingkang makatên [ma...]